Aug 13,2016
సెంట్రల్‌ బ్యాంక్‌కు మొండి బాకీల దెబ్బ
                 ముంబయి: 'సెంట్రల్‌ బ్యాంకు ఆఫ్‌ ఇండియా' జూన్‌తో ముగిసిన తొలి త్రైమాసికంలో రూ.599.8 కోట్ల నికర నష్టాలను నమోదు చేసింది. మొండి బాకీలు రెట్టింపు కావడం, కేటాయింపులు పెరగడంతో బ్యాంకు నష్టాలతో సరిపెట్టుకోవాల్సి వచ్చింది. గతేడాది ఇదే త్రైమాసికంలో సెంట్రల్‌ బ్యాంక్‌ 203.6 కోట్ల లాభాలను ఆర్జించింది. గత మొదటి త్రైమాసికంలో బ్యాంకు మొత్తం ఆదాయం రూ.7,098.99 కోట్ల నుంచి రూ.6,662.6 కోట్లకు తగ్గింది. ఇదే సమయంలో మొండి బాకీలకు కేటాయింపులు రూ.1543.65 కోట్లు చేర్చింది. గతేడాది ఇదే త్రైమాసికంలో బ్యాంక్‌ మొండి బాకీలకు రూ.580.75 కోట్ల కేటాయింపులు జరిపింది. జూన్‌ 30 నాటికి బ్యాంకు స్థూల నిరర్థక ఆస్తులు 13.52 శాతానికి ఎగిశాయి. గతేడాది ఇదే త్రైమాసికంలో జీఎన్‌పీఏ 6.7 శాతంగా నమోదయ్యింది.
మీ స్నేహితులకు రికమెండ్ చెయ్యండి